કલમ ૧૩૩એની મુખ્ય જોગવાઈ અનુસાર તપાસ અધિકારીને ‘સરવે’ની કાર્યવાહીના હેતુસર કરદાતાના ધંધા-વ્યવસાયના જ સ્થળે (Place at which a business or profession is carried on) દાખલ થવાની સત્તા છે અને તેથી તે કરદાતાના રહેઠાણના સ્થળે ‘સરવે’ના હેતુસર પ્રવેશ કરી શકે નહીં, પરંતુ કલમ ૧૩૩એની પેટા કલમ (૧) હેઠળ આપવામાં આવેલી સમજૂતીમાં જણાવવામાં આવ્યું છે કે, જો ધંધો કે વ્યવસાય ચલાવનાર વ્યક્તિ એમ જણાવે કે તેના ધંધાને લગતાં હિસાબી ચોપડા, દસ્તાવેજો, રોકડ, સ્ટોક કે અન્ય કીમતી વસ્તુ અન્ય સ્થળે રાખવામાં આવે છે કે આવ્યાં છે તો તે સંજોગોમાં આવા અન્ય સ્થળને (ત્યાં ધંધો-વ્યવસાય ચલાવવામાં ન આવતા હોય તો પણ) આ કલમના હેતુસર ધંધા-વ્યવસાયનું સ્થળ ગણવામાં આવશે અને તે સંદર્ભમાં તપાસ અધિકારી આવા સ્થળે ‘સરવે’ના હેતુસર દાખલ થઈ શકશે.